Dit is omtrent ’n groot week vir die Kaapse rocker! Die benoemings vir die Huisgenoot Tempo’s 2018 is pas bekendgemaak en Francois is in die kategorie musiekvideo van die jaar vir sy liedjie Die Wêreld is Mal benoem.
Stem nou vir jou gunstelingsterre en jy kan 'n kans staan om 'n vet kontantprys, twee vakansies ter waarde van meer as R13 000 elk en 'n R3 500-koopbewys te wen.
Hy het onlangs weer sy aanhangers op Instagram herinner dat hy eintlik van kleins af sy lyf rocker hou toe hy ’n video van sy eerste musiekoptrede sowat 22 jaar gelede deel.
“Vir daardie jong Francois was dit onwerklik om te dink dat ek eendag ’n lewe uit musiek kan maak. Ek was baie onseker oor die toekoms toe ek jonk was,” sê hy.